section_heading: Životopis
paragraph_text: Álvaro Cunhal rodio se u Coimbri, kao sin Avelina i Mercedes.Otac mu je kao odvjetnik radio u mnogim mjestima, na kraju došavši i u Lisabon. Álvaro je također studirao pravo, a kao mladić bio je i u sovjetskoj Rusiji. Centralnom komitetu PKP-e priključio se u 22. godini.Iduće godine prvi put je uhićen i bačen u zatvor. U zatvoru nije gubio vrijeme, već je napisao diplomski rad na temu pobačaja i dobio diplomu iz prava, Među članovima komisije za obranu rada bio je i budući "premijer" Marcello Caetano. Od 1941. do 1949. bio je u podzemlju i postao je de facto vođa partije. Prije zatvora 1949. godine, kratko je predavao na raznim ustanovama. Jedan od učenika bio je i Mario Soares, socijalistički vođa, budući predsjednik Portugala i Cunhalov veliki politički protivnik.